Ei ole ka mina praeguse toetusega eurole rahul. Eile Raadio 4 otsesaates ma väljendasin oma rahulolematust ka väga selgesti. Mulle meeldiks, kui enne Eesti liitumist eurotsooniga toetus eurole Eesti elanike hulgas oleks selline, nagu aasta pärast liitumist oli Slovakkias, 80%. Kõigile ei peagi see emotsionaalselt meeldiv olema, aga ratsionaalselt nagu võiks endale asjad selgeks teha ja otsustada, et jah, see on Eestile hea. Mida rohkem erakonnad seda oma  südameasjaks võtavad, seda euro propageerimist, tehnilist üleminekut valgustada, võtavad erakonnad informatsiooni jagada, seda parem, aga see peaks väga laialdane olema, mitte et ainult Eestis tegutsevate erakondade teema, vaid ka kõikide mittetulundusühingute, tarbijaorganisatsioonide jne, jne teema. Paraku jah, praegu on nii, et katkine kalkulaator, see pälvib hulga rohkem tähelepanu kui euro ise ja sellest on mul muidugi väga kahju.